

Adresa: Rimski trg 46, 81000 Podgorica, Crna Gora

tel: +382 20 480 270

fax: +382 20 482 109

www.mpsv.gov.me

Crna Gora

Ministarstvo poljoprivrede

šumarstva i vodoprivrede

**Broj: 06-318/25-12970/2 1. Jul 2025. godine**

Ministarstvo poljoprivrede, šumarstva i vodoprivrede na osnovu Uredbe o uslovima, načinu i dinamici sprovođenja mjera agrarne politike za 2025. godinu - Agrobudžet (“Sl.list CG”, br. 034/25), Uredbe o izmjeni Uredbe o uslovima, načinu i dinamici sprovođenja mjera agrarne politike za 2025. godinu – Agrobudžet (“Sl.list CG”, br. 049/25), Operativnog priručnika za korišćenje podrške u rekonstrukciji ribolovnih plovnih objekata TO-Koče i SP-Plivarice, MIDAS 2 projekta, br. 06-318/25-12970/1 od 01. Jula 2025. godine, **o b j a v lj u j e**

**J A V N I P O Z I V**

**ZA ODOBRAVANJE INVESTICIJA ZA REKONSTRUKCIJU RIBOLOVNIH PLOVNIH OBJEKATA TO – Koče i SP – Plivarice**

PREDMET JAVNOG POZIVA

Predmet ovog javnog poziva je odobravanje investicija koje imaju za cilj rekonstrukciju ribolovnih plovnih objekata iz segmenta ribolovne flote TO-Koča i SP-Plivarica, koji su prepoznati Izvještajem o stanju crnogorske ribolovne flote iz juna 2024.godine, sačinjenog od strane stručnog procjenitelja[[1]](#footnote-1).

KORISNIK BESPOVRATNIH SREDSTAVA PODRŠKE KROZ OVAJ JAVNI POZIV

Korsinik bespovratnih sredstava podrške kroz ovaj javni poziv može biti vlasnik ili zakupac ribolovnog plovnog objekta, upisanog u Registar ribolovnih plovnih objekata Crne Gore, uz upotrebu ribolovnog alata OTB-Pridnena mreža koča i PS-Okružujuća mreža plivarica.

POSTUPAK REALIZACIJE JAVNOG POZIVA

Ovaj javni poziv biće realizovan kroz tri faze, i to:

1. Odobravanje investicije i ugovaranje;
2. Kontinuiranu terensku kontrolu; i
3. Odobravanje isplate.

KRITERIJUMI ZA PODNOSIOCE ZAHTJEVA ZA ODOBRAVANJE INVESTICIJE

Detaljni i precizni kriterijumi, uslovi i neophodna dokumentacija za odobravanje investicija za rekonstrukciju ribolovnih plovnih objekata, propisana je Operativnom priručnikom za korišćenje podrške u rekonstrukciji ribolovnih plovnih objekata TO–Koče i SP–Plivarice (u daljem tekstu: Priručnik), broj 06-318/25-12970/1 od 01. jula 2025. godine, koji je dat u prilogu I ovog javnog poziva i čini njegov sastavni dio.

NAČIN PODNOŠENJA ZAHTJEVA ZA ODOBRAVANJE INVESTICIJE

Zahtjev za odobravanje investicije i prateća dokumenta dostavljaju se isključivo preporučenom poštom sa poštanskom markom i pečatom, koji pokazuje tačan datum i vrijeme slanja na sljedeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**DIREKTORAT ZA RIBARSTVO**

**Rimski trg br. 46, 81000 Podgorica**

**sa naznakom:**

**„Prijava za MIDAS 2 –** **JAVNI POZIV ZA ODOBRAVANJE INVESTICIJA ZA REKONSTRUKCIJU RIBOLOVNIH PLOVNIH OBJEKATA**

**( TO – KOČE I SP – PLIVARICE )“**

Zahtjev za odobravanje investicije može se podnijeti od 1. jula 2025 do 17. jula 2025. godine do 15:00 časova. Podnosilac zahtjeva za odobravanje investicije je dužan da uz zahtjev podnese svu prateću dokumentaciju propisanu Priručnikom.

Neblagovremeno podnijeti zahtjevi (zahtjevi predati nakon isteka navedenog roka) se neće razmatrati.

1. Izvještaj o stanju crnogorske ribolovne flote br.MNE-MIDAS2-8820-ME-IC-CS-23-3.17 od 30. juna 2024. godine, javno je dostupan na zvaničnoj internet stranici ministarstva ([www.gov.me/mpsv](http://www.gov.me/mpsv)). [↑](#footnote-ref-1)